《夜坐观星》
宋代·戴良齐

中夜不能旦，浩荡思无期。
茫茫宇宙间，俯仰伊何时。
起坐凭前栏，粲粲天南垂。
寒芒烛辰尾，岁德何所司。
耿耿独无寐，坐观枢轮移。
更筹忽五唱，空中闻子规。

作者简介：宋台州黄岩人，字彦肃，号泉溪。理宗嘉熙二年进士。累官秘书少监。以古文鸣，精于性理之学。有《中说辨妄》、《通鉴前纪》、《曾子遗书》、《论语外书》、《孔子年谱》、《七十子说》等。